
RAPORT DE SPECIALITATE
privind modificarea Hotărârii Consiliului Local nr. 296/ 27.07.2021 privind modificarea Hotărârii Consiliului Local nr. 340/20.08.2020 “privind aprobarea închirierii spațiilor cu altă destinație decât aceea de locuință situate în Zona de vest, prin licitație publică deschisă cu strigare, pe o perioadă de 3 ani"

	În urma ședințelor Comisiei de Analiză a Spaţiilor cu  Altă Destinaţie decât aceea  de Locuinţă situate în imobile proprietatea Primăriei Timişoara precum şi în proprietatea Statului Român în administrarea Consiliului Local al Municipiului Timişoara, înfiinţată prin HCLMT nr.12/26.06.2012 și modificată prin  HCLMT nr. 49/22.02.2022, din data de 26.10.2022 și din data de 29.11.2022, s-a hotărât modificarea 296/ 27.07.2021 privind modificarea Hotărârii Consiliului Local nr. 340/20.08.2020 “privind aprobarea închirierii spațiilor cu altă destinație decât aceea de locuință situate în Zona de vest, prin licitație publică deschisă cu strigare, pe o perioadă de 3 ani"
	Prin cererea cu nr. SC2022-023896/28.09.2022 a ASOCIAȚIEI NAȚIONALE A SURZILOR DIN ROMÂNIA, solicită atribuirea în folosință gratuită a spațiului din Timișoara, str.Bv.General Dragalina nr.18, SAD. Prin HG 903/09.11.2018 asociatia a fost atestată ca fiind de utilitate publică. În prezent Asociația funcționează în spațiul de pe strada Cronicar Neculce nr.1, în baza contractului de comodat nr.3/2019. Solicitarea a fost făcută deoarece spațiul în care funcționează în prezent este plin de igrasie, care face imposibilă funcționarea asociației. Mentionăm faptul că spațiul solicitat de pe str. General Ion Dragalina nr.18, a fost aprobat pentru scoatere la licitație prin HCLMT nr.340/ 20.08.2020 modificată prin HCLMT nr. 296/27.07.2021. În data de 16.03.2022, a fost organizată licitația la care nu s-a prezentat nici o societate. Având în vedere că spațiul este într-o stare destul de degradată și a faptului că s-au primit sesizări că în spațiu intră persoane fără adăpost, Comisia SAD aprobă în comisia din data de 26.10.2022, retragerea acestuia de pe anexa HCLMT nr.340/20.08.2020 modificata prin HCLMT nr.296/27.07.2021 și atribuirea către Asociația Națională a Surzilor din România.
	Prin cererea cu nr.CT2022-006342/20.09.2022 CLUB SPORTIV MUNICIPAL TIMIȘOARA revine la cererea anterioară prin care solicită atribuirea în chirie a spațiilor din Timișoara, str. T.Vladimirescu nr.24, ap.3 și 6, completând solicitarea cu documentele cerute de Comisia SAD. Spațiile solicitate de pe str. Tudor Vladimirescu nr.24, ap.3 si ap.6, au fost aprobate pentru scoatere la licitație prin HCLMT nr.340/20.08.2020 și modificat prin HCLMT nr. 296/27.07.2021. În data de 16.03.2022, a fost organizată licitația la care nu s-a prezentat nici o societate. Având în vedere că spațiile sunt într-o stare avansată de degradare pline de resturi menajere și a faptului că reprezentanții Compartimentului SAD au găsit persoane fără adăpost în interiorul acestora, Comisia SAD a aprobat în ședințele din data de 26.10.2022 și 29.11.2022, retragerea acestora de pe HCL nr. 296/ 27.07.2021 privind modificarea Hotărârii Consiliului Local nr. 340/20.08.2020 “privind aprobarea închirierii spațiilor cu altă destinație decât aceea de locuință situate în Zona de vest, prin licitație publică deschisă cu strigare, pe o perioadă de 3 ani"
și atribuirea către Club Sportiv Municipal.
	  În concluzie, propunem spre analiza Comisiilor din cadrul Consiliului Local al Municipiului Timişoara proiectul privind modificarea HCLMT nr. 296/ 27.07.2021 privind modificarea Hotărârii Consiliului Local nr. 340/20.08.2020 “privind aprobarea închirierii spațiilor cu altă destinație decât aceea de locuință situate în Zona de vest, prin licitație publică deschisă cu strigare, pe o perioadă de 3 ani", astfel că art. 1 și art.3 vor avea următorul conținut:
	Se aprobă modificarea art. 1 din Hotărârea Consiliului Local nr. 296/27.07.2021, astfel: 
	Se aprobă închirierea spaţiilor cu altă destinație decât aceea de locuință situate în zona  de vest, prin licitație publică deschisă cu strigare,  în scopul valorificării, pentru o perioadă de 3 ani.
	Spaţiile cu altă destinație decât aceea de locuință situate în zona  de vest, sunt:
- cabinet medical nr. 4 - situat în Timișoara, Aleea Inului nr. 2, înscris în CF-ul nr. 400841-C1-U5 Timișoara, nr. Top 26302, este în suprafață utila de 39,19 mp, destinația spațiului este de cabinet medical; imobil înregistrat în inventariul propriu al Municipiului Timişoara sub nr. 18611; valoare de inventar 134.480 lei;
- Timișoara, str.Treboniu Laurean nr. 1, SAD, subsol, înscris în CF-ul nr. 411213-C1-U8, nr. topo 12223-12224/I, în suprafață de 180 mp. destinația spațiului este pentru sediu, comerț, prestări servicii; imobil înregistrat în inventarul propriu al Municipiului Timișoara sub nr. 4553, valoare de inventar 401.975,00 lei;
- Timișoara, str. Gheorghe Lazăr nr. 33, SAD, înscris în CF nr. 407660-C1-U5, nr. topo 26044, în suprafață de 44 mp., destinația spațiului este pentru sediu, comerț, prestări servicii; imobil înregistrat în inventarul propriu al Municipiului Timișoara sub nr. 23283, valoare de inventar 82.481,00 lei;
	Se aprobă modificarea Art. 3 din Hotărârea Consiliului Local  nr. 296/27.07.2021, astfel:
	Se aprobă documentele aferente procedurii de licitaţie publică deschisă cu strigare: Caiet de sarcini - Anexa 2, Contract cadru de închiriere - Anexa 3 şi  Fișa de date - Anexa 4, anexe care fac parte integrantă din prezenta hotărâre.
	Având în vedere prevederile legale expuse în prezentul raport, apreciem că proiectul de hotărâre menţionat mai sus îndeplinește condițiile pentru a fi supus dezbaterii și aprobării în plenul consiliului local. 

